Han ble tidlig engasjert i arbeiderbevegelsen som taler og journalist, og var på begynnelsen av 1900-tallet en av dem ungdommen støttet seg på da Norges Socialdemokratiske Ungdomsforbund ble bygd opp. Senere ble han en av profilene på høyrefløyen i Arbeiderpartiet, og sentral blant dem som i 1921 brøt med AP og dannet det nye NSA. Der var han de første årene et fremtredende medlem.